Προοπτικές βιώσιμης ανάπτυξης του Δήμου Λαγκαδά:
Creators: name: Μήτρα, Ευφροσύνη Σεραφείμ
Publisher: name: Aristotle University of Thessaloniki
Year: 2011
Subjects: Λαγκαδάς
Ανάπτυξη
Κορώνεια
Lagadas
Development
Koronia

description: Η βιώσιμη ανάπτυξη είναι μια έννοια αναφερόμενη σε ένα μοντέλο ανάπτυξης το οποίο πέρα από την οικονομική πρόοδο λαμβάνει υπόψη του και άλλους δύο πολύ σοβαρούς παράγοντες που είναι η κοινωνία και το περιβάλλον. Βασικός στόχος της βιώσιμης ανάπτυξης είναι η απολαβή από το περιβάλλον όλων των αγαθών και των φυσικών πόρων που είναι απαραίτητοι για τη συντήρηση της ανθρώπινης ζωής και τη βελτίωση της ποιότητά της, χωρίς όμως αυτό να γίνεται με τρόπο άναρχο που καταστρέφει το περιβάλλον και στερεί από τις επόμενες γενιές το δικαίωμα μιας αξιοπρεπούς διαβίωσης. Η βιώσιμη ανάπτυξη αποτελεί στόχο παγκόσμιο, εθνικό αλλά και στόχο σε τοπική κλίμακα, όπως στην συγκεκριμένη περίπτωση μελέτης του Δήμου Λαγκαδά. Το κύριο συγκριτικό πλεονέκτημα του Δήμου Λαγκαδά είναι η στρατηγική του θέση σε σχέση με τον άξονα της Εγνατίας Οδού και η γειτνίασή του με το μητροπολιτικό κέντρο της Θεσσαλονίκης. Επίσης, ο Δήμος Λαγκαδά είναι μια περιοχή που διαθέτει πλούσιο φυσικό περιβάλλον καθώς και σημαντική ιστορική, αρχιτεκτονική και πολιτιστική κληρονομιά, στοιχεία τα οποία δύνανται να αποτελέσουν σημαντικό πόλο έλξης και να λειτουργήσουν σε ένα ευρύτερο επίπεδο ανάδειξης της περιοχής. Ακόμη, σπουδαίος παράγοντας ανάπτυξης για το Δήμο είναι τα ιαματικά λουτρά του Λαγκαδά, τα οποία με την κατάλληλη προβολή μπορούν να αποτελέσουν σημείο αναφοράς για την περιοχή. Ωστόσο, ένα από τα σοβαρότερα προβλήματα του Δήμου Λαγκαδά αποτελεί η κατάσταση στην οποία έχει περιέλθει η λίμνη Κορώνεια. Η λίμνη Κορώνεια αποτελεί έναν υγρότοπο διεθνούς σημασίας, που όμως, λόγω του μοντέλου άναρχης ανάπτυξης που επικράτησε στην περιοχή από τη δεκαετία του ‘80, υποβιβάστηκε τόσο από άποψη ποσότητας και ποιότητας του νερού όσο και σε σχέση με την ορνιθοπανίδα και χλωρίδα της περιοχής. Κρίνεται λοιπόν, σκόπιμο να γίνουν προσπάθειες προστασίας και αναβάθμισης του υγροτόπου, καθώς αποτελεί ιδανικό τόπο για ανάπτυξη ήπιων και εναλλακτικών μορφών τουρισμού, όπως αγροτουρισμός και οικοτουρισμός, που μπορούν να συμβάλλουν στη βιώσιμη ανάπτυξη της ευρύτερης περιοχής. Συνολικά, παρά τις αδυναμίες της, η περιοχή μελέτης διαθέτει ευοίωνες αναπτυξιακές προοπτικές. Η βιώσιμη ανάπτυξη του Δήμου Λαγκαδά μπορεί να επιτευχθεί με την αξιοποίηση της στρατηγικής του θέσης σε σχέση με τη Θεσσαλονίκη, την προβολή των τοπικών παραδοσιακών προϊόντων και τη δημιουργία ήπιων και εναλλακτικών μορφών τουρισμού, που θα χρησιμοποιούν το πλούσιο φυσικό περιβάλλον της περιοχής, επιδεικνύοντας όμως τον απαραίτητο σεβασμό.
description: Sustainable development is a concept referring to a development model which, apart from the economic progress, is taking into account two other important factors which are society and environment. The main objective of sustainable development is people to gain from the environment all goods and natural resources which are required for the maintenance of human life and improving its quality, but this must be done in a way that does not destroy the environment and does not deprive the right of next generations to a decent living. Sustainable development is a worldwide, national and local aim as well, such as in this case study of the municipality of Lagadas. The main advantage of the municipality of Lagadas is its strategic position in relation to the axis of the road ‘Egnatia Odos’ and its proximity to the metropolitan city of Thessaloniki. Also, the municipality of Lagadas is an area that has rich natural environment and significant historical, architectural and cultural heritage, all of which can become a major attraction and work in the direction of promotion of the region. Furthermore, one important factor of development for the township is the thermal baths of Lagada, which can become a benchmark for the region. However, one of the major problems of the municipality of Lagadas is the condition of the lake ‘Koronia’. The lake ‘Koronia’ is a wetland of international importance, but because of the unregulated growth model that prevailed in the 80's, it has downgraded not only in quantity and quality of water but also in birds and flora of the region. It is therefore appropriate to make efforts to protect and upgrade the wetland as an ideal place for the development of soft and alternative forms of tourism such as agrotourism and ecotourism, which can contribute to the sustainable development of the region. Overall, despite its weaknesses, the study area has promising growth prospects. The sustainable development of the municipality of Lagadas can be achieved by taking advantage of its strategic position in relation to Thessaloniki, by the promotion of local traditional products and by creating soft and alternative forms of tourism that will use the rich natural environment in a way that will not damage it.